**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2016-2017 уку елы) 9 нчы сыйныф**

1. **Әдәбият теориясе.**

1. Урта гасыр төрки-татар әдәбиятын эзлекле төстә чорларга бүлеп языгыз. (**Болгар чоры, Алтын Урда чоры, Казан ханлыгы чоры, 17 йөз, 18 йөз татар әдәбияты)**

2. Дини-дидактик әдәбият төшенчәсен аңлатыгыз, аңа нинди сыйфатлар хас? (**Үзәккә вәгазь, нәсыйхәт укучы хикәяләүче-авторның куелуы, укучыны әхлак нормалары белән таныштыру, яхшылыкны Илаһи, яманлыкны шайтани башлангыч буларак аңлату, әсәрләрнең укучыны әхлак нормалары белән таныштыру өчен язылуы, төрле жанр һәм алымнарның кушылып китүе).**

1. **Әдәби чорга һәм әдәби иҗатка кагылышлы биремнәр.**

1. Урта гасыр төрки-татар әдәбиятының кайсы чорыннан безгә түбәндәге истәлекләр килеп җиткән: каберташ язмалары, сәяхәтнамәләр, ярлыклар, фәнни хезмәтләр, сүзлекләр һәм әдәби әсәрләр? **(Алтын Урда чоры)**

2. Мәхмүд Болгариның “Нәһҗел-фәрадис” әсәренең урта гасыр әдәбиятындагы кайсы юнәлешкә мөнәсәбәтле иҗат ителүен билгеләгез:

*Дөньяви (ренессанс)*

*Суфичылык*

***Дини-дидактик***

3. Мәхмүд Болгариның “Нәһҗел-фәрадис” әсәренең авторы нинди сыйфатларны хуплый, ниндиләрен тәнкыйтьли, кире кага? **(иманлы, динле, тәрбияле, әхлаклы булу, башкаларга изгелек эшләү кебек сыйфатлар хуплана, әхлаксызлык, имансызлык кебек сыйфатлар тәнкыйтьләнә)**

4. Әлеге әсәрдән сайлап алып, үзегез теләгән бер геройга характеристика бирегез.

1. **Иҗади эш.**
2. *Метафора, эпитет, чагыштыру* кебек тел-сурәтләү чараларына таянып, талгын гына ак кар яуган Яңа ел кичен тасвирлагыз.